Bila Cinta Menjadi Dosa

Bila Cinta Menjadi Dosa merupakan sebuah siri drama televisyen Malaysia 2025 terbitan Tanah Beris Film Production Sdn. Bhd. yang diarahkan oleh Shuhaimi Lua. Ia dibintangi oleh Sarimah Ibrahim, Zamarul Hisham, Zairi Aziz, Alya Iman, Nelissa Nizam dan Elizad Sharifuddin. Siri ini memulakan tayangan perdana di Slot Lestary, TV3 pada 27 Februari 2026 menggantikan My Stolen First Love.

 Sinopsis 
Zhafran (Zairi Aziz) pulang ke tanah air selepas meninggalkan kisah silam yang pahit, disambut oleh keluarganya, Dato' Yusof (Zamarul Hisham) dan Datin Kalsum (Maria Farida). Namun kepulangan itu menjadi titik mula kepada rahsia besar yang selama ini tersembunyi.

Kemunculan Eva (Sarimah Ibrahim), wanita yang mengaku mempunyai hubungan sulit dengan Dato' Yusof, mencetuskan ketegangan dalam keluarga. Tuntutan Eva menggugat kepercayaan, menguji kesetiaan dan membuka ruang manipulasi yang semakin sukar dikawal.

Dalam kekalutan itu, Nurul Yasmeen (Alya Iman) bekas kekasih Zhafran, kembali hadir dalam hidupnya melalui dunia korporat sebagai sekretari Dato' Yusof. Pertemuan semula ini menghidupkan luka lama, memaksa mereka berdepan perasaan yang belum terlerai.

Di kampung, Nurul Nadira (Nelissa Nizam) dan neneknya hidup dalam konflik harta pusaka yang ingin digadai oleh neneknya demi kepentingan wang dan diri sedangkan Nadira terlalu sayangkan satu-satunya warisan arwah ibu dan ayah.

Konflik keluarga, tanggungjawab, dan tekanan masa lalu saling bersilang, menjerat setiap watak dalam permainan emosi yang penuh helah. Setiap keputusan membawa akibat, dan kebenaran yang tersembunyi menunggu masa untuk terbongkar.

Pelakon
 Sarimah Ibrahim sebagai Eva
 Zamarul Hisham sebagai Dato Yusof
 Zairi Aziz sebagai Zhafran
 Alya Iman sebagai Nurul Yasmeen
 Nelissa Nizam sebagai Nurul Nadira
 Siti Elizad sebagai Marissa
 Maria Farida sebagai Datin Kalsum
 Jasmin Hamid sebagai Mastura
 Marc Syahmie sebagai Amar
 Dian P. Ramlee sebagai nenek Nadira